***Záródolgozat követelmények 2014***

***Szoftverfejlesztő***

Záródolgozat leadási határideje: **március 27. péntek 14:00**

Leadni nyomtatva, spirálozva és digitálisan (CD-n) kell.

A spirálkötés eleje átlátszó legyen, a hátlapja pedig fehér.

Késedelmes leadás esetén a legkésőbbi leadási határidő: **április 10.**

Késedelmi díj / munkanap: 1000 Ft

Záródolgozatként egy alkalmazói programot (szoftvert) és teljes fejlesztői- és felhasználói tervdokumentációt készít. A vizsgán a jelölt bemutatja az általa készített záródolgozatot. A záródolgozatot a vizsgabizottság a bemutatással együtt értékeli.

Záródolgozatra vonatkozó előírások:

A záródolgozatok tárgya komplex feladat, a szakmai irányultságnak megfelelően. A záródolgozatnak tükröznie kell a választott probléma (kiinduló rendszer) összefüggéseit, kapcsolódásait. Lehetőleg teljes képet kell adnia a kiindulási helyzetről, a megoldási lehetőségekről, és ismertetnie kell az alkalmazott megoldás kiválasztásának a szempontjait is. Terjedelménél fogva nem kell minden részletet tartalmaznia. A kidolgozást olyan mélységig kell elkészíteni, hogy az bemutassa a kitűzött feladat egy reális megoldását.

A záródolgozatnak a következő fő részekből kell állnia:

1. Bevezető, a probléma rövid ismertetése

2. Felhasználói dokumentáció

3. Fejlesztői dokumentáció (rendszerterv, biztonsági kérdések, adatbázis,
média-elemek, navigáció stb., ergonómia, tesztelés, stb.)

4. Telepítési útmutató (tartalmazza a szoftver felállításához szükséges információkat)

5. Összegzés

A záródolgazt formai követelményei:

A formai követelményeket a *Záródolgazat formai követelmények* dokumentum tartalmazza.

A záródolgozathoz tartozó prezentáció követelményei:

A prezentáció követelményeit a *Záródolgozat prezentáció követelmények* dokumentum tartalmazza.

A záródolgozat komplex alkalmazása

Egy webes vagy asztali komplex alkalmazás (szoftver) elkészítése. Az alkalmazásnak kellően összetettnek kell lennie. A megfelelő téma kiválasztását segíti a témavázlat bejelentő lap, amelyet a szaktanárral közösen átnéznek és elfogadnak. Csak elfogadás után lehet nekikezdeni a záródolgozatnak.

Amit minden esetben tartalmaznia kell a szoftvernek:

* Jól felépített és dokumentált kódrészek
* GUI felület
* Szöveges részek, képi elemek
* Interakciók

- Web alapú alkalmazás esetén minden esetben kell admin felület

* Adatbázis elérés és használat

Az adatbázis nevének egyedinek kell lennie, a név a következő képen alakul ékezet nélkül: sajatnevosztalyiranyitoszam

Példa: peldajanosszf21e4040

* Maga az adatbázis kiexportált változatban pl.: sql fájlban

Néhány téma példa:

* **Játékprogram** (1 játékos, több játékos, stratégiai, FPS, stb. )
* **Film sorozat nyilvántartó** (film felvitele, film keresése, film értékelése, film előzetese, stb.)
* **Interaktív szakácskönyv** (recept beírása, recept keresése, képek a recepthez, mi van otthon alapanyagok megadása, stb.)
* **Családfatervező program** (Grafikus megjelenéssel, bővíthető, a tagokhoz fényképek vihetők fel, kereshető elemek, stb.)
* **Webshop és bolt raktárkészlet nyilvántartó** (termékmegjelenítés, termékek felvitele, törlése stb. termékek akciózása, figyelmeztetések azon termékekről, amelyekből kevés van raktáron, stb.)
* **Saját CMS rendszer** (mely teljes körű támogatást biztosít a weboldal kezeléséhez)
* **Kódszerkesztő program** (kódszínezés, snippetek, statisztikát készít adatbázisban, stb.)
* **Tanulást segítő program** (pl. szótárprogram, ami kikérdezi a szavakat, de ez így még kevés)
* **mp3/videó lejátszó** (lejátszási listák készítése, keresés a listában, számok/videók értékelése, skinek, stb.)
* **Rajzprogram** (különböző rajzeszköztárakkal, vonal téglalap kör ellipszis stb. Kitöltési, vonal szín és stílus, rétegek, különböző formátumok támogatása)
* **Tamagochi** (grafikusan megjelenő „állatka”, lehet gondozni, nevelni, játszani vele, az adatait adatbázisban tárolja, esetleg több állat kezelése egyszerre, stb.)
* **Menetrend kezelő** (Debrecen villamos vagy busz menetrendek, megálló alapján kiírja, hogy melyik busz mikor jön legkorábban, esetleg útvonaltervezés és google maps)
* **Gépösszerakó program** (pl.: egy számítástechnikai webshop ahol a gépet alkatrészekből lehet összerakni és csak az odaillő alkatrészeket engedi berakni)
* **Zeneszerkesztő** (zene vágása, effektezése, mentés betöltés)